**ΕΛΛΗΝΙΚΗ ΔΗΜΟΚΡΑΤΙΑ**

**ΠΡΩΤΟΔΙΚΕΙΟ ΙΩΑΝΝΙΝΩΝ**

**ΠΡΑΞΗ : 330 / 20254**

Η Διευθύνουσα το Πρωτοδικείο Ιωαννίνων

Ζωή Γαλούνη, Πρόεδρος Πρωτοδικών.

Έχοντας υπόψη:

(Ι) Τις διατάξεις των άρθρων 17§§1α',7γ' και 22§2 εδ.α' ως γ' του Ν. 4938/2022 («Κώδικας Οργανισμού Δικαστηρίων και Κατάστασης Δικαστικών Λειτουργών»), καθώς και του άρθρου 260§4 ΚΠολΔ.

(ΙΙ) Τις υπηρεσιακές ανάγκες, ως και την εύρυθμη λειτουργία των Υπηρεσιών του Πρωτοδικείου Ιωαννίνων.

**ΟΡΙΖΟΥΜΕ:**

Αυτεπαγγέλτως δικάσιμο προκειμένου να συζητηθούν ενώπιον του **Μονομελούς Πρωτοδικείου Ιωαννίνων** οι πολιτικές υποθέσεις Εκούσιας Δικαιοδοσίας με αριθμό έκθεσης κατάθεσης (Ε.Α.Κ.) **964/2025, 965/2025, 1050/2025 και 1211/2025** που ματαιώθηκαν κατά τη δικάσιμο της **1ης Οκτωβρίου 2025**, λόγω απεργίας των δικαστικών υπαλλήλων, **την 5η Νοεμβρίου 2025.**

**Διατηρεί** τις ήδη χορηγηθείσες, στις ως άνω υποθέσεις, προσωρινές διαταγές **έως την έκδοση οριστικών αποφάσεων.**

Η παρούσα Πράξη να γνωστοποιηθεί - επιμελεία της Γραμματείας- στον Δικηγορικό Σύλλογο Ιωαννίνων και στο Νομικό Συμβούλιο του Κράτους κι επίσης να αναρτηθεί - επιμελεία της Γραμματείας- στον Πίνακα Ανακοινώσεων του Δικαστικού Καταστήματος του Πρωτοδικείου Ιωαννίνων καθώς και στην Ιστοσελίδα του Πρωτοδικείου Ιωαννίνων. Οι κατά τα ανωτέρω γνωστοποιήσεις και αναρτήσεις από τη Γραμματεία καθώς και η εγγραφή των άνω υποθέσεων στα οικεία πινάκια / εκθέματα με πρωτοβουλία των αρμόδιων Γραμματέων του Πρωτοδικείου Ιωαννίνων επέχουν θέση κλητεύσεως και ισχύουν ως κλήτευση όλων των διαδίκων.

Ιωάννινα, 2 Οκτωβρίου 2025

Η Διευθύνουσα το Πρωτοδικείο Ιωαννίνων

(Τ.Υ.)

Ζωή Γαλούνη

Πρόεδρος Πρωτοδικών.

**ΚΟΙΝΟΠΟΙΗΣΗ (διά ηλεκτρονικής αλληλογραφίας):**

Δικηγορικός Σύλλογος Ιωαννίνων

Νομικό Συμβούλιο του Κράτους

**ΑΝΑΡΤΗΣΗ:**

Πίνακας Ανακοινώσεων Πρωτοδικείου Ιωαννίνων

Διαδικτυακή Ιστοσελίδα Πρωτοδικείου Ιωαννίνων (https://protodikeio-ioanninon.gov.gr/).